Liderii PSD și PNL au decis, în ședința de luni a coaliției de guvernare, să participe în alegerile locale din 9 iunie, în București, pe liste comune de consilieri dar și cu candidați comuni pentru funcțiile de primari, au declarat surse politice pentru Știripesurse.ro
Vezi și: SURSE - PNL și PSD vor cere vot în filialele de sectoare pentru a-l susține pe Cătălin Cîrstoiu la Primăria Capitalei
Decizia luată în cadrul ședinței coaliției:
- Candidat comun pentru primăria municipiului București
- Candidați comuni la primăriile celor 6 sectoare
- Candidați comuni la Consiliul General al Municipiului București
- Candidați comuni la Consiliile Locale de sectoare
Nume de candidați
Numele candidaților urmează să fie desemnate într-o viitoare ședință de coaliției, după aprobarea lor în forurile interne ale PNL și PSD.
La sectoarele 3, 4 și 6 vor fi susținuți Robert Negoiță (PSD), Daniel Băluță (PSD) și Ciprian Ciucu (PNL). Pentru primăria Sectorului 1 va fi un candidat PSD, iar la Sectorul 2 va fi un candidat PNL, au mai declarat sursele citate.
La Primăria Capitalei ar putea fi susținut managerul Spitalului Universitar de Urgenţă Bucureşti, Cătălin Cîrstoiu, ca independent.